Дарэчы, Якаў Трашчанок — былы выкладчык Аляксандра Лукашэнкі ў Магілёўскім унівэрсытэце. Пад яго рэдакцыяй выйшла гісторыя Беларусі ў двух тамах, выходзяць і школьныя падручнікі. Да прыкладу, параграф 26 падручніка гісторыі для 10 клясы называецца “Польскае паўстаньне 1863 года на беларускіх землях”, а разьдзел чацьвёрты — “Гістарыяграфічны міт аб Вікенціі Каліноўскім”. А Міхаіл Мураўёў у гэтым падручніку названы “таленавітым адміністратарам”. Дарэчы, менавіта Мураўёў зьмяніў пакараньне, вынесенае судом Каліноўскаму, з расстрэлу на павешаньне.